26/04/2013 | Administración LocalMunicipal
Bergondo
Urbanismo
Notificación

Logo de intentar a práctica da notificación da Resolución da Alcaldía núm.76/2013, de data 06/02/2013, en relación á solicitude dun posto de venda ambulante peticionada por D. Mihai Teodor Maresma Lopez Tello, mediante notificación enviada por Correo, segundo consta no expediente, e non puidendo ser practicada; en cumprimento do previsto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, procédese á publicación da dita Resolución no Taboleiro de Edictos do Concello da Coruña e no Boletín Oficial da Provincia, servindo este anuncio de notificación ao interesado. O 16/10/2012, D. Mihai Teodor Maresma Lopez Tello solicita autorización para un posto de venda ambulante de artesanía africana. A Lei 13/2010, do 17 de decembro, de comercio interior de Galicia, adica o Capítulo V á venda ambulante non sedentaria (artigos 70 a 78). En concreto, o artigo 70 define o concepto de venda ambulante como “aquela realizada fóra dun establecemento permanente de forma habitual” e o artigo 72 establece as condicións para o seu desenvolvemento, recollendo a necesidade de que os concellos aproben as súas correspondentes ordenanzas de venda ambulante determinando, como mínimo, e entre outros aspectos, os lugares e períodos nos que se poidan celebrar a venda. Con base ao anterior, e dado que no concello de Bergondo non hai delimitada ningunha zona en concreta e que non existe ordenanza, non se pode realizar este tipo de comercio pola falta de regulación normativa e desenvolvemento. Segundo o establecido no artigo 21 da Lei 7/1985, do 2 de de abril, reguladora das bases do réxime local, Primeiro: denegar a solicitude efectuada por D. Mihai Teodor Maresma Lopez Tello o 16/10/2012 e número 9752 segundo o rexistro seral de entrada para o posto de venda ambulante, por carecer este concello de ordenanza municipal reguladora do comercio mediante venda ambulante e non estar delimitados os lugares destinados a ese fin. Segundo: notificar a presente resolución á parte interesada. Terceiro: Contra este acordo, que esgota a vía administrativa, poderá interpoñer un recurso Contencioso-Administrativo diante do Xulgado ou Sala do Contencioso-Administrativo do Tribunal Superior de Xustiza de Galicia; de conformidade cos arts.8, 9 e 10 da Lei 29/1998, do 13 de Xullo, reguladora da xurisdición contencioso-administrativa no prazo de DOUS MESES a contar do día seguinte ao da notificación do presente acordo. Previa e potestativamente, poderase interpoñer un recurso de reposición, ante o órgano que ditou o acordo, de conformidade co art.116 da Lei 30/92, no prazo de UN MES, a contar do seguinte ao da devandita notificación. Tamén poderá interpoñer o recurso extraordinario de Revisión, cando concorra algunha das circunstancias previstas no art.118 da Lei 30/92, do 26 de novembro, pola que se aproba o Réxime xurídico das administracións públicas e o procedemento administrativo común, nos prazos estabelecidos no apartado 2 do mesmo art.118. Todo isto, sen prexuízo do dereito dos interesados a formular a solicitude e a instancia a que se refiren os arts.102.1) e 105.2) da devandita Lei.=Bergondo, 6 de febreiro de 2013 =O alcalde en funcións=Susana Rosario Parajes Torroba” Bergondo, 18 de abril de 2013 A alcaldesa Alejandra Pérez Máquez